Иммунитет (тарыхта)
Иммунитет (тарыхта) - орто кылымдагы жер ээлеринин ээлигиндеги калкка саясий үстөмдүк кылуу укугу. Иммунитетти динаят жана феодалдар колдонгон. Иммунитет Батыш Европада 10-12-кылымда жакшы өнүккөн. Иммунитет королдун буйругу боюнча ырасталып, сот жүргүзүү, салык жыйноо, өз аймагынын чегинде полициялык, аскердик-административдик милдеттерди аткаруу жана иммунитет тараган аймактын ишине мамлекеттик кызматкерлердин кийлигишүүсүнө тыюу салууга магнаттарга укук берген. И. Франк мамлекетинин мезгилинде эле кеңири тараган. Саясий борборлоштуруу процессинин күчөшү менен иммунитет күчүн жогото баштаган. Иммунитет феодалдык менчиктин өнүгүшүндө чоң роль ойногон. 
Тарых

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5